කොරල් පරයක අවසන් සීමාව, එසේත් නැතිනම් කොරල් පරය අද්දර කලාපය ද හරි අපූරු තැනකි. කොරල් නගරයට ආරක්ෂාව ලබා දෙන අයුරින් ශක්තිමත් කොරල් එකතුවකින් මෙම කලාපය නිර්මාණය වී ඇත. මෙය කොරල් නගරයේ පවුරය. දිනකට දෙවරක් වඩදිය සහ බාදියෙන් මෙම පවුර බැට කයි. කොරල් නගරය ප්‍රචණ්ඩ මූදු රළවලින් ආරක්ෂා වෙයි. බහාමාස් කොරල් පවුරට ඔබ්බෙන් සාගරය කැළැඹෙද්දී, අපූරු සන්සිද්ධියක් දකින්න ලැබේ. ඒ, මුහුද යට දිය සුළියකි. අතීතයේ නාවිකයෝ බහාමාස් දූපත් අතරින් යද්දී යෝධ මුහුදු රකුසකු, නැව් සහ නාවිකයන් ගිලගත් කතාවක් ගැන පවසති. ඔවුන්ගේ කතාවලට අනුව, මේ යෝධ මූදු රකුසා සැඟවී සිටින බව පැවැසෙන්නේ කොරල් පර අතරේය. එසේ නැව් සහ නායිකයන් ගිල ගත්තේ රකුසකු නොව, වඩදිය බාදිය සමඟ මුහුදේ නිර්මාණය ප්‍රචණ්ඩ දිය සුළි නිසා බව අද අපි හොඳින් දනිමු.
කොරල් නගරයේ පවුර යනු කුමක්ද ?
කොරල් පරය අද්දර කලාපය